Ο ρόλος του κτηνίατρου στο σχεδιασμό των εγκαταστάσεων εκτροφής γαλακτοπαραγωγών αγελάδων:
Creators: name: Σουγλής, Ευστράτιος Εμμανουήλ
Publisher: name: Aristotle University of Thessaloniki
Year: 2009
Subjects: Διαχείριση εκτροφής
Ρόλος κτηνιάτρου
Management
Role of the veterinarian
Profitable managment

description: Σκοπός της παρούσας διπλωματικής μεταπτυχιακής εργασίας ήταν να αναδειχθεί ο ρόλος του κτηνιάτρου στο συνολικό σχεδιασμό των σταβλικών εγκαταστάσεων και των διαχειριστικών πρακτικών σε νέες και υπάρχουσες εκτροφές γαλακτοπαραγωγών αγελάδων. Στα πλαίσια της εργασίας χρησιμοποιήθηκε πλήθος βιβλιογραφικών πηγών σε συνδυασμό με ερευνητικά δεδομένα τα οποία προέρχονται από την μονάδα γαλακτοπαραγωγών αγελάδων της Αμερικάνικης Γεωργικής Σχολής Θεσσαλονίκης, που αποτελεί πρότυπη εκτροφή για τις ελληνικές συνθήκες. Ειδικότερα, ο βασικός στόχος ήταν να αναδειχθούν τα προβλήματα αλλά και οι επιπτώσεις στην υγεία, την παραγωγικότητα και την ευζωία των αγελάδων από τον κακό σχεδιασμό των σταβλικών εγκαταστάσεων και ταυτόχρονα να παρουσιαστούν προτάσεις με πρακτική εφαρμογή. Η μεθοδολογία που ακολουθήθηκε αφορούσε στην αξιολόγηση των διαδικασιών που απαιτούνται για τη ίδρυση και λειτουργία μιας νέας εκτροφής γαλακτοπαραγωγών αγελάδων, καθώς και το σχεδιασμό των σταβλικών εγκαταστάσεων ανάλογα με την κατηγορία των εκτρεφόμενων ζώων και τον αναμενόμενο πληθυσμό. Επιλέχθηκε ως βάση αναφοράς μια υποθετική μονάδα δυναμικότητας 120 αγελάδων. Με βάση αυτή τη δυναμικότητα της εκτροφής αναπτύχθηκε ένα πρότυπο διαχείρισης και έγινε μια ολοκληρωμένη τεχνικοοικονομική ανάλυση. Συνοπτικά, τα συμπεράσματα που προέκυψαν ήταν: (α) οι κακοτεχνίες στο σταβλισμό των αγελάδων και στο αρμεχτήριο αποτελούν βασικούς παράγοντες κινδύνου για την υγεία και τις αποδόσεις των αγελάδων, (β) ο κτηνίατρος θα πρέπει να είναι ο «συνήγορος» της αγελάδας στην ομάδα που αναλαμβάνει το σχεδιασμό των σταβλικών εγκαταστάσεων, (γ) το μέγεθος των μονάδων θα πρέπει να υπολογίζεται με βάση την διαθεσιμότητα σε γη, τη δυνατότητα διαχείρισης των αποβλήτων και την προοπτική βιωσιμότητας, (δ) η χρήση ρομποτικού αρμεχτηρίου αντισταθμίζει την έλλειψη εξειδικευμένου προσωπικού ενώ το κόστος επένδυσης για κάθε αγελάδα υπολογίστηκε σε 14.995,83€ χωρίς να περιλαμβάνει την αγορά των ζώων.
description: The aim of the present study was to highlight the role of veterinarian in the overall design of the buildings and facilities as well as the management protocols in new or expanding dairy farms. In order to address that aim of the thesis we used a large volume of bibliographical sources in conjunction with research data obtained from the dairy unit of the American Farm School of Thessaloniki, which is a representative prototype of viable dairies operating in Greece. In particular, the main objective was to emphasise the negative consequences of the inappropriate and poor design of livestock housing facilities in cow’s health, productivity and welfare. A further objective was to provide simple and practical solutions that could be easily implemented under Greek conditions. The methodology which was followed included initially the assessment of the bureaucratic procedures required for the establishment and operation of a new dairy farm. Subsequently, the next step was to evaluate the available designs of buildings and facilities according to different groups of cows as well as the expected herd size. In order to facilitate calculation an hypothetical herd size of 120 cows was selected. The latter herd size was used as reference to develop a management protocol and a comprehensive technical and economical analysis. Summarising the conclusions of the study it was reveal that: (a) faults in housing of cows and in the milking parlour are key risk factors for both their health and performance (b) the veterinarian should be the "spokesperson" for the cow in the team that is designing the building and facilities in a dairy farm, (c) the size of the dairy farms should be calculated on the basis of land availability, efficient waste management and sustainability, (d) the use of robotic milking parlour is the solution to the increasing shortage of skilled personnel, whereas the investment costs for each cow was calculated to 14.995,83€ excluding the cost of purchase of heifers.